OŠ Skradin , Skradin školska godina: 2025./2026.

**Kriteriji ocjenjivanja**

iz predmeta **INFORMATIKA** (izborna nastava)

Tri su sastavnice (komponente) iz kojih će učenici biti ocjenjivani tijekom nastavne godine:

* **Znanje** (usvojenost sadržaja)
* **Vještine** (primjena znanja u radu s računalom, korištenje računala)
* **Digitalni sadržaji i suradnja** (odabir primjerenih programa, vještinu uporabe programa, komuniciranje u timu, suradnju na projektu, argumentiranje, predstavljanje svojih radova, odgovornost, samostalnost i promišljenost pri uporabi tehnologije, kvaliteta digitalnoga uratka).

Kriteriji za ocjenjivanje prema pojedinim sastavnicama su slijedeći:

|  |  |  |  |
| --- | --- | --- | --- |
| **Ocjena** | **Znanje** | **Vještine** | **Digitalni sadržaji i suradnja** |
| **Nedovoljan (1)** | Ni uz pomoć učitelja ne uspijeva se prisjetiti osnovnih pojmova, ne odgovara na jednostavne upite, ne poznaje nastavne sadržaje | Veoma otežano se služi računalom, zadatke nije u stanju izvršiti niti uz pomoć učitelja, ne trudi se usvojiti potrebne vještine | Ne odabire primjerene programe i s njima se ne služi, ne predstavlja svoje radove, u timskom radu ne surađuje i ne komunicira s ostalima, nesamostalan i nepromišljen u uporabi tehnologije. |
| **Dovoljan (2)** | Uz pomoć učitelja prisjeća se osnovnih pojmova, u stanju ih je nabrojiti ali za objašnjavanje istih treba pomoć | Potrebna mu je stalna pomoć za izvršavanje zadataka na računalu, ne uočava samostalno greške i višekratno ih ponavlja | Otežano odabire primjerene programe i s njima se otežano služi, otežano i uz pomoć predstavlja svoje radove, u timskom radu teško surađuje i komunicira s ostalima, uglavnom nesamostalan i nepromišljen u uporabi tehnologije |
| **Dobar (3)** | Poznaje nastavne sadržaje, uz manju pomoć učitelja odgovara na jednostavna pitanja, ima teškoće u povezivanju nastavnih sadržaja | Zadatke na računalu izvršava uz povremenu pomoć učitelja, greške je u stanju uočiti ali treba pomoć za ispravljanje | Donekle ispravno odabire primjerene programe i s njima se služi, donekle sigurno predstavlja svoje radove, u timskom radu djelomično surađuje i komunicira s ostalima, donekle samostalan i promišljen u uporabi tehnologije |
| **Vrlo dobar (4)** | Poznaje nastavne sadržaje, samostalno odgovara na teorijska pitanja, uz manju pomoć učitelja povezuje nastavne sadržaje | Zadatke na računalu rješava samostalno, u stanju je uočiti i samostalno ispraviti greške, rijetko mu je potrebna pomoć učitelja ili kolege | Uglavnom uspješno odabire primjerene programe i s njima se uglavnom vješto služi, uglavnom siguran u predstavljanju svojih radova, u timskom radu uglavnom surađuje i komunicira s ostalima, uglavnom samostalan i promišljen u uporabi tehnologije |
| **Odličan (5)** | Samostalno i točno odgovara na teorijska pitanja uz poznavanje i razumijevanje svih osnovnih pojmova, lako povezuje nastavne sadržaje i donosi zaključke | Zadatke na računalu rješava samostalno, brzo i točno, pronalazi kako alternativne tako i kreativne načine rješavanja, vješto primjenjuje stečena teorijska znanja u rješavanju praktičnih zadataka. | Odabire primjerene programe i s njima se vješto služi, predstavlja svoje radove, u timskom radu surađuje i komunicira s ostalima, samostalan i promišljen u uporabi tehnologije |

Za pisane provjere znanja i praktične vježbe na računalu ocjene će se dobivati u slijedećim rasponima ostvarenih bodova:

|  |  |  |  |  |
| --- | --- | --- | --- | --- |
| **Nedovoljan (1)** | **Dovoljan (2)** | **Dobar (3)** | **Vrlo dobar (4)** | **Odličan (5)** |
| 0% - 49,9% | 50,0% - 59,9% | 60,0% - 74,9% | 75,0% - 89,9% | 90,0% - 100% |

Zaključna ocjena iz predmeta nije nužno aritmetička sredina svih upisanih ocjena tijekom nastavne godine. Za konačnu ocjenu uzet će se u obzir i sposobnosti učenika, ostvareni napredak tijekom školske godine, i naročito odnos prema drugim učenicima kao i odnos prema nastavnim sredstvima i pomagalima.

Predmetni učitelj: Ana Berač